title: Απόφαση του Ευρωπαϊκού Συμβουλίου Συστημικού Κινδύνου της 27ης Ιανουαρίου 2014 σχετικά με το πλαίσιο συντονισμού που αφορά την κοινοποίηση μέτρων εθνικής μακροπροληπτικής πολιτικής από τις αρμόδιες ή εντεταλμένες αρχές και τη γνωμοδότηση και έκδοση συστάσεων από το ΕΣΣΚ (ΕΣΣΚ/2014/2)

text:
               3.4.2014

               EL

               Επίσημη Εφημερίδα της Ευρωπαϊκής Ένωσης

               C 98/3

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ ΣΥΣΤΗΜΙΚΟΫ ΚΙΝΔΫΝΟΥ

   της 27ης Ιανουαρίου 2014
   σχετικά με το πλαίσιο συντονισμού που αφορά την κοινοποίηση μέτρων εθνικής μακροπροληπτικής πολιτικής από τις αρμόδιες ή εντεταλμένες αρχές και τη γνωμοδότηση και έκδοση συστάσεων από το ΕΣΣΚ
   (ΕΣΣΚ/2014/2)
   2014/C 98/03
   ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 458,
   Έχοντας υπόψη την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (2), και ιδίως το άρθρο 133,
   Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (3), και ιδίως το άρθρο 3 παράγραφος 2 στοιχείο ι),
   Έχοντας υπόψη τη σύσταση ΕΣΣΚ/2011/3 του Ευρωπαϊκού Συμβουλίου Συστημικού Κινδύνου, της 22ας Δεκεμβρίου 2011, σχετικά με τη μακροπροληπτική αρμοδιότητα των εθνικών αρχών (4),
   Έχοντας υπόψη τη σύσταση ΕΣΣΚ/2013/1 του Ευρωπαϊκού Συμβουλίου Συστημικού Κινδύνου, της 4ης Απριλίου 2013, σχετικά με τους ενδιάμεσους στόχους και τα εργαλεία μακροπροληπτικής πολιτικής (5),
   Εκτιμώντας τα ακόλουθα:

               (1)

               Το Ευρωπαϊκό Συμβούλιο Συστημικού Κινδύνου (ΕΣΣΚ) είναι υπεύθυνο για την άσκηση της μακροπροληπτικής επίβλεψης στην Ένωση προκειμένου να συμβάλει στην πρόληψη ή τον μετριασμό των συστημικών κινδύνων που απειλούν τη χρηματοοικονομική σταθερότητα στην Ένωση. Το ΕΣΣΚ εντοπίζει τους συστημικούς κινδύνους, συμπεριλαμβανομένων εκείνων που, κατά τη γνώμη του, πρέπει να αντιμετωπίζονται με μέτρα μακροπροληπτικής πολιτικής. Το ΕΣΣΚ μπορεί να ενθαρρύνει σχετικές δράσεις και να συμβάλει επομένως α) στη διασφάλιση της επίτευξης του τελικού στόχου της μακροπροληπτικής πολιτικής και β) στην αντιμετώπιση της πιθανής τάσης υπέρ της αδράνειας, συμπεριλαμβανομένης της ενεργοποίησης και απενεργοποίησης μακροπροληπτικών μέτρων, που ενδεχομένως υφίσταται στη μακροπροληπτική πολιτική σε ορισμένες περιπτώσεις.

               (2)

               Ο πρωταρχικός στόχος του ΕΣΣΚ είναι να διασφαλίζει ότι οι μακροπροληπτικές πολιτικές που ασκούνται από τις αρμόδιες ή εντεταλμένες αρχές προλαμβάνουν ή μετριάζουν τους συστημικούς κινδύνους εγκαίρως και αποτελεσματικά, και είναι ταυτόχρονα συμβατές με την ομαλή λειτουργία της εσωτερικής αγοράς της Ένωσης και συμβάλλουν σ’ αυτήν.

               (3)

               Το ΕΣΣΚ θα πρέπει να συμβάλει στην επίτευξη των στόχων της εσωτερικής αγοράς και συγκεκριμένα να συμβάλει στη δημιουργία μιας ενοποιημένης εποπτικής διάρθρωσης της Ένωσης, αναγκαίας για την προώθηση έγκαιρων και συνεκτικών πολιτικών αντιδράσεων μεταξύ των κρατών μελών. Τούτο θα απέτρεπε τις αποκλίνουσες προσεγγίσεις και θα βελτίωνε τη λειτουργία της εσωτερικής αγοράς. Για τον σκοπό αυτό, το ΕΣΣΚ δύναται να ενθαρρύνει την αμοιβαία αναγνώριση των μακροπροληπτικών μέτρων από τις αρμόδιες ή εντεταλμένες αρχές, ιδίως στις περιπτώσεις όπου η αμοιβαία αναγνώριση προβλέπεται από τη νομοθεσία της Ένωσης. Με τη βελτιωμένη κατανόηση των μακροπροληπτικών πολιτικών, το ΕΣΣΚ μπορεί να προτείνει την αμοιβαία αναγνώριση και σε άλλες περιπτώσεις στο μέλλον.

               (4)

               Σύμφωνα με την αποστολή του, το ΕΣΣΚ έρχεται σε επαφή με τους διεθνείς χρηματοοικονομικούς οργανισμούς και τις μακροπροληπτικές αρχές τρίτων χωρών και αξιολογεί την ανάγκη για αντιδράσεις μακροπροληπτικής πολιτικής στους συστημικούς κινδύνους σε επίπεδο Ένωσης και για μακροπροληπτικές πολιτικές στις τρίτες χώρες.

               (5)

               Το νέο τραπεζικό ρυθμιστικό πλαίσιο της Ένωσης περιλαμβάνει δύο νομοθετικές πράξεις: την οδηγία 2013/36/ΕΕ [εφεξής «η οδηγία σχετικά με τις κεφαλαιακές απαιτήσεις» (Capital Requirements Directive) (CRD)] και τον κανονισμό (ΕΕ) αριθ. 575/2013 [εφεξής «ο κανονισμός σχετικά με τις κεφαλαιακές απαιτήσεις» (Capital Requirements Regulation) (CRR)]. Οι διατάξεις της οδηγίας CRD είναι λιγότερο περιοριστικές από εκείνες του κανονισμού CRR. Συνεπώς, τα κράτη μέλη διαθέτουν σημαντική ευελιξία στην εφαρμογή των μακροπροληπτικών εργαλείων που βασίζονται στην οδηγία CRD, για παράδειγμα των διαφόρων κεφαλαιακών αποθεμάτων ασφαλείας. Αντιθέτως, τα μακροπροληπτικά εργαλεία που προβλέπονται στο άρθρο 458 του κανονισμού CRR δεν προσφέρουν τον ίδιο βαθμό ευελιξίας. Η χρήση τους από τις εθνικές αρχές υπόκειται σε συγκεκριμένη διαδικασία, η οποία ταυτόχρονα ορίζει και το πεδίο εφαρμογής.

               (6)

               Η οδηγία CRD και ο κανονισμός CRR καθορίζουν ορισμένες απαιτήσεις κοινοποίησης που οι αρμόδιες ή εντεταλμένες αρχές οφείλουν να τηρούν σχετικά με το ΕΣΣΚ, στο πλαίσιο της μακροπροληπτικής εποπτείας, ιδίως στις ακόλουθες διατάξεις: άρθρα 129 παράγραφος 2, 130 παράγραφος 2, 131 παράγραφος 7, 131 παράγραφος 12, 133, 134 παράγραφος 2, 136 παράγραφος 7 και 160 της οδηγίας CRD, καθώς επίσης και στο άρθρο 99 παράγραφος 7 και άρθρο 458 του κανονισμού CRR.

               (7)

               Δυνάμει του άρθρου 133 της οδηγίας CRD και του άρθρου 458 του κανονισμού CRR, το ΕΣΣΚ καλείται να γνωμοδοτεί ή να εκδίδει συστάσεις επί συγκεκριμένων μακροπροληπτικών μέτρων εντός ενός μηνός από την παραλαβή της κοινοποίησης των εν λόγω μέτρων. Για τον σκοπό της έκδοσης αυτών των γνωμοδοτήσεων και συστάσεων, το ΕΣΣΚ αξιολογεί την καταλληλότητα των μέτρων που πρόκειται να ληφθούν από μακροπροληπτική σκοπιά βάσει της κοινοποίησης που λαμβάνει από την αντίστοιχη αρχή και βάσει της δικής του ανάλυσης.

               (8)

               Όπως ορίζεται στο άρθρο 458 του κανονισμού CRR, η νομική βάση για την έκδοση των ανωτέρω γνωμοδοτήσεων απαιτεί αιτιολόγηση του ισχυρισμού ότι άλλα προληπτικά μέσα που καθορίζονται στην οδηγία CRD και στον κανονισμό CRR δεν δύνανται να αντιμετωπίσουν επαρκώς τον διαπιστωμένο συστημικό κίνδυνο, λαμβανομένης υπόψη της σχετικής αποτελεσματικότητας των εν λόγω μέτρων. Για τον σκοπό αυτό, το ΕΣΣΚ αξιολογεί από μακροπροληπτική σκοπιά την υποκείμενη αιτιολογία, καθώς επίσης και την αξία των κοινοποιηθέντων μέτρων όσον αφορά την αιτιολόγηση, την αποτελεσματικότητα, την αποδοτικότητα και την αναλογικότητα.

               (9)

               Στην αξιολόγησή του, το ΕΣΣΚ λαμβάνει επίσης υπόψη τις ενδεχόμενες διασυνοριακές επιπτώσεις των κοινοποιηθέντων μέτρων και, εάν κρίνεται απαραίτητο, δύναται να υποδεικνύει ορισμένες τροποποιήσεις των κοινοποιηθέντων μέτρων προκειμένου να μετριάζει πιθανές αρνητικές επιπτώσεις στο πλαίσιο της εσωτερικής αγοράς της Ένωσης. Ωστόσο, το ΕΣΣΚ εστιάζει στα γενικά καθαρά οφέλη των μακροπροληπτικών μέτρων από τη σκοπιά της χρηματοοικονομικής σταθερότητας.

               (10)

               Το ΕΣΣΚ συμβάλλει επίσης στον συντονισμό και την ανάπτυξη, σε βάθος χρόνου, συνεπών και συνεκτικών αντιδράσεων μακροπροληπτικής πολιτικής στους συστημικούς κινδύνους εντός της Ένωσης, ενισχύοντας έτσι την καλύτερη κατανόηση και την προώθηση βέλτιστων πρακτικών στη μακροπροληπτική πολιτική.

               (11)

               Δεδομένου ότι το ΕΣΣΚ θα πρέπει να διατυπώνει τις γνώμες ή συστάσεις του εντός ενός μηνός από τη λήψη της κοινοποίησης, σύμφωνα με το άρθρο 133 της οδηγίας CRD και το άρθρο 458 του κανονισμού CRR, πρέπει να διασφαλιστεί η ομαλή και αποτελεσματική διαδικασία για την αξιολόγηση των κοινοποιηθέντων μέτρων και τη διατύπωση γνωμοδοτήσεων και συστάσεων.

               (12)

               Ως απαραίτητο στοιχείο της ανωτέρω ομαλής και αποτελεσματικής διαδικασίας, οι κοινοποιούσες αρχές καλούνται να κοινοποιούν τα μέτρα στην αγγλική γλώσσα χρησιμοποιώντας τα υποδείγματα που δημοσιεύονται στον δικτυακό τόπο του ΕΣΣΚ και να συντάσσουν την κοινοποίηση όσο το δυνατόν ακριβέστερα και συνοπτικότερα.

               (13)

               Επιπλέον, προκειμένου να επιτραπεί στη γραμματεία του ΕΣΣΚ να προβαίνει εγκαίρως στις απαραίτητες διοικητικές και οργανωτικές διευθετήσεις, οι κοινοποιούσες αρχές καλούνται να ενημερώνουν άτυπα τη γραμματεία του ΕΣΣΚ για την επικείμενη κοινοποίηση, αν είναι δυνατόν πέντε εργάσιμες, για την ΕΚΤ, ημέρες πριν από την υποβολή της κοινοποίησης.

               (14)

               Η παρούσα απόφαση θεσπίζει αποτελεσματικές διαδικασίες οι οποίες είναι κοινώς αποδεκτές από τα μέλη του γενικού συμβουλίου του ΕΣΣΚ. Με τη δημοσίευση της παρούσας απόφασης στην Επίσημη Εφημερίδα της Ευρωπαϊκής Ένωσης, οι εθνικές μακροπροληπτικές αρχές και τα λοιπά οικεία εθνικά όργανα που δεν εκπροσωπούνται στο γενικό συμβούλιο του ΕΣΣΚ ενημερώνονται για τις διαδικασίες μέσω των οποίων το ΕΣΣΚ γνωμοδοτεί ή εκδίδει συστάσεις σχετικά με τα μέτρα μακροπροληπτικής πολιτικής των αρμόδιων ή εντεταλμένων αρχών. Ωστόσο, από την παρούσα απόφαση δεν δημιουργείται άλλη νομικώς δεσμευτική υποχρέωση πέραν των υποχρεώσεων που απορρέουν από τις νομικές πράξεις της Ένωσης,

         ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο 1
   Αντικείμενο
   Η παρούσα απόφαση θεσπίζει ένα κοινό διαδικαστικό πλαίσιο που αφορά τη γνωμοδότηση και την έκδοση συστάσεων από το ΕΣΣΚ σύμφωνα με την οδηγία CRD και τον κανονισμό CRR. Οι ως άνω γνώμες και συστάσεις εκδίδονται σύμφωνα με την παρούσα απόφαση.
   Άρθρο 2
   Ορισμοί
   Για τους σκοπούς της παρούσας απόφασης, ισχύουν οι κάτωθι ορισμοί:

               1)

               «κοινοποίηση»: κάθε κοινοποίηση προς το ΕΣΣΚ από αρμόδια ή εντεταλμένη αρχή, συμπεριλαμβανομένης της ΕΚΤ, δυνάμει του άρθρου 9 του κανονισμού (ΕΕ) αριθ. 1024/2013 του Συμβουλίου (6), σύμφωνα με το άρθρο 133 της οδηγίας CRD και το άρθρο 458 του κανονισμού CRR.

               2)

               «γνώμη»: κάθε γνώμη που παρέχεται από το ΕΣΣΚ εντός ενός μηνός, σύμφωνα με το άρθρο 133 της οδηγίας CRD και το άρθρο 458 του κανονισμού CRR.

               3)

               «σύσταση»: κάθε σύσταση που εκδίδεται από το ΕΣΣΚ εντός ενός μηνός σύμφωνα με το άρθρο 133 παράγραφος 14 της οδηγίας CRD.

               4)

               «μέτρο μακροπροληπτικής πολιτικής»: κάθε απόφαση των αρμόδιων ή εντεταλμένων αρχών που αφορά μέτρα, η οποία κοινοποιείται στο ΕΣΣΚ σύμφωνα με το άρθρο 133 της οδηγίας CRD και το άρθρο 458 του κανονισμού CRR και επί της οποίας το ΕΣΣΚ γνωμοδοτεί ή εκδίδει σύσταση σύμφωνα με τα σημεία 1) έως 3).

         Άρθρο 3
   Κοινοποίηση στο ΕΣΣΚ
   1.   Το άρθρο 3 εφαρμόζεται σε κάθε κοινοποίηση κατά την έννοια του άρθρου 2 παράγραφος 1. Δεν δημιουργεί άλλη νομικώς δεσμευτική υποχρέωση πέραν των υποχρεώσεων που απορρέουν από τις νομικές πράξεις της Ένωσης.
   2.   Προκειμένου να διασφαλιστεί η ομαλή και αποτελεσματική διαδικασία, οι κοινοποιούσες αρχές καλούνται να υποβάλουν τις κοινοποιήσεις στην αγγλική γλώσσα. Στην περίπτωση που το ΕΣΣΚ έχει δημοσιεύσει υπόδειγμα κοινοποίησης, οι κοινοποιούσες αρχές οφείλουν να χρησιμοποιούν το ανωτέρω υπόδειγμα όταν προβαίνουν σε κοινοποίηση. Το ΕΣΣΚ δημοσιεύει τα εν λόγω υποδείγματα στον δικτυακό τόπο του.
   3.   Η κοινοποίηση περιλαμβάνει όλες τις σχετικές πληροφορίες σύμφωνα με τις οικείες απαιτήσεις της οδηγίας CRD και του κανονισμού CRR. Πρέπει να συντάσσεται όσο το δυνατόν ακριβέστερα και συνοπτικότερα.
   4.   Οι γνωστοποιήσεις δημοσιοποιούνται από το ΕΣΣΚ εντός τριών μηνών από την ημερομηνία παραλαβής τους, εκτός εάν η κοινοποιούσα αρχή ζητήσει συγκεκριμένα τη μη δημοσιοποίηση ή, κατά άλλον τρόπο, αυτή θεωρηθεί απαραίτητη από το ΕΣΣΚ για λόγους χρηματοπιστωτικής σταθερότητας.
   Άρθρο 4
   Γνώμες και συστάσεις του ΕΣΣΚ
   1.   Το άρθρο 4 εφαρμόζεται σε όλες τις γνώμες και συστάσεις κατά την έννοια του άρθρου 2 παράγραφοι 2 και 3.
   2.   Εάν, παρά την υποβολή αιτήματος από το ΕΣΣΚ προς τις κοινοποιούσες αρχές για επιπλέον πληροφορίες, η κοινοποίηση και οι πληροφορίες που λαμβάνονται στην περίπτωση περαιτέρω διευκρίνισης δεν περιέχουν όλες τις σχετικές πληροφορίες που απαιτούνται για την αξιολόγηση της καταλληλότητας του προτεινόμενου μέτρου, συμπεριλαμβανομένης της συμμόρφωσης με τις αντίστοιχες απαιτήσεις της οδηγίας CRD και του κανονισμού CRR, το ΕΣΣΚ δύναται να γνωμοδοτεί αναφέροντας ότι δεν είναι εφικτή η αξιολόγηση της συμμόρφωσης με τις απαιτήσεις της οδηγίας CRD και του κανονισμού CRR. Το ΕΣΣΚ δύναται επίσης να γνωμοδοτεί αρνητικά ή να εκδίδει αρνητική σύσταση, ανάλογα με την περίπτωση.
   3.   Με την παραλαβή της κοινοποίησης δυνάμει του άρθρου 133 της οδηγίας CRD ή του άρθρου 458 του κανονισμού CRR, η γραμματεία του ΕΣΣΚ την υποβάλλει άμεσα σε όλα τα μέλη του γενικού συμβουλίου και σε όλα τα μέλη της ομάδας αξιολόγησης, όπως ορίζεται στο άρθρο 5, μέσω του συστήματος Darwin με τη διαδικασία εμπιστευτικού χαρακτήρα.
   4.   Εντός πέντε εργάσιμων, για την ΕΚΤ, ημερών μετά την ημέρα παραλαβής της κοινοποίησης σύμφωνα με την παράγραφο 3, κάθε μέλος του γενικού συμβουλίου δύναται να θέσει στο ΕΣΣΚ σοβαρές ανησυχίες που αφορούν αρνητικές εξωγενείς επιδράσεις, με την έννοια των δυσμενών διασυνοριακών δευτερογενών επιπτώσεων, του κοινοποιηθέντος μέτρου μακροπροληπτικής πολιτικής. Προκειμένου να διασφαλισθεί η ομαλή και αποτελεσματική διαδικασία, τα μέλη καλούνται να διατυπώνουν τις ανωτέρω σοβαρές ανησυχίες στην αγγλική γλώσσα. Τα μέλη παρέχουν όλες τις σχετικές πληροφορίες που απαιτούνται για την αξιολόγηση της βασιμότητας των εν λόγω σοβαρών ανησυχιών ως μέρος της αξιολόγησης δυνάμει της παραγράφου 5, όσο το δυνατόν ακριβέστερα και συνοπτικότερα.
   5.   Εντός 12 εργάσιμων, για την ΕΚΤ, ημερών μετά την ημέρα παραλαβής της κοινοποίησης σύμφωνα με την παράγραφο 3, η ομάδα αξιολόγησης προβαίνει στην αξιολόγηση και καταρτίζει σχέδιο γνώμης ή σύστασης για το μέτρο μακροπροληπτικής πολιτικής όσον αφορά την καταλληλότητά του σύμφωνα με τις αντίστοιχες απαιτήσεις της οδηγίας CRD και του κανονισμού CRR από τη μακροπροληπτική σκοπιά και τη σκοπιά της χρηματοοικονομικής σταθερότητας. Η ομάδα αξιολόγησης λαμβάνει δεόντως υπόψη τις βάσιμες σοβαρές ανησυχίες που τέθηκαν στο ΕΣΣΚ δυνάμει της παραγράφου 4.
   6.   Μόλις οριστικοποιηθεί από την ομάδα αξιολόγησης, η γραμματεία του ΕΣΣΚ υποβάλλει άμεσα το σχέδιο γνώμης ή σύστασης, μέσω του συστήματος Darwin με τη διαδικασία εμπιστευτικού χαρακτήρα, σε όλα τα μέλη του γενικού συμβουλίου για εξέταση σύμφωνα με την έγγραφη διαδικασία. Εντός τεσσάρων εργάσιμων, για την ΕΚΤ, ημερών μετά την ημέρα υποβολής, τα μέλη του γενικού συμβουλίου δύνανται να διατυπώνουν παρατηρήσεις επί του σχεδίου γνώμης ή σύστασης πριν από τη λήψη της απόφασης του γενικού συμβουλίου.
   7.   Εντός δύο εργάσιμων, για την ΕΚΤ, ημερών μετά την ημέρα λήξης της προθεσμίας για την υποβολή σχολίων από τα μέλη του γενικού συμβουλίου, η ομάδα αξιολόγησης θα κρίνει αν το σχέδιο γνώμης ή σύστασης πρέπει να τροποποιηθεί βάσει των εν λόγω σχολίων και θα υποβάλει, μέσω της γραμματείας του ΕΣΣΚ, το τελικό σχέδιο γνώμης ή σύστασης στο γενικό συμβούλιο.
   8.   Το γενικό συμβούλιο αποφασίζει επί του σχεδίου γνώμης ή του σχεδίου σύστασης με βάση την αξιολόγηση της ομάδας αξιολόγησης και το σχέδιο που καταρτίσθηκε από αυτήν. Εκτός εάν η συνεδρίαση συγκαλείται σύμφωνα με τον εσωτερικό κανονισμό του ΕΣΣΚ, η απόφαση του γενικού συμβουλίου λαμβάνεται με την έγγραφη διαδικασία, περίπτωση κατά την οποία τα μέλη του γενικού συμβουλίου έχουν στη διάθεσή τους τουλάχιστον πέντε εργάσιμες, για την ΕΚΤ, ημέρες προκειμένου να ψηφίσουν. Η απόφαση από το γενικό συμβούλιο λαμβάνεται, το αργότερο, τουλάχιστον μία εργάσιμη, για την ΕΚΤ, ημέρα πριν από τη λήξη της περιόδου ενός μηνός που προβλέπεται στο άρθρο 133 της οδηγίας CRD ή στο άρθρο 458 του κανονισμού CRR.
   9.   Η γνώμη ή σύσταση του ΕΣΣΚ δημοσιοποιείται από το ΕΣΣΚ τρεις μήνες μετά την έγκριση ή την απόρριψη του μέτρου μακροπροληπτικής πολιτικής, σύμφωνα με τις διατάξεις της οδηγίας CRD και του κανονισμού CRR, εκτός εάν η κοινοποιούσα αρχή ζητήσει ειδικά τη μη δημοσιοποίηση ή, κατά άλλον τρόπο, αυτή θεωρηθεί απαραίτητη από το ΕΣΣΚ για λόγους χρηματοπιστωτικής σταθερότητας. Μέχρι τη λήξη της ανωτέρω περιόδου των τριών μηνών, η εν λόγω γνώμη ή σύσταση παραμένει μη δημόσια και εμπιστευτική.
   Άρθρο 5
   Ομάδα αξιολόγησης
   1.   Η ομάδα αξιολόγησης συστήνεται ως μόνιμη επιμέρους δομή της συμβουλευτικής τεχνικής επιτροπής. Προβαίνει σε αξιολογήσεις και καταρτίζει σχέδια γνωμών ή συστάσεων επί των μέτρων μακροπροληπτικής πολιτικής. Τα μέλη και οι παρατηρητές της ομάδας αξιολόγησης διαθέτουν επαρκές επίπεδο αρχαιότητας, τόσο από τεχνική σκοπιά όσο και από τη σκοπιά της πολιτικής.
   2.   Τα μόνιμα μέλη της ομάδας αξιολόγησης αποτελούνται από δύο εκπροσώπους της γραμματείας του ΕΣΣΚ, έναν εκπρόσωπο της ΕΚΤ, έναν εκπρόσωπο του Ενιαίου Εποπτικού Μηχανισμού (ΕΕΜ) και εννέα εκπροσώπους, από τους οποίους ο καθένας εκπροσωπεί την εθνική κεντρική τράπεζα (ΕθνΚΤ) κράτους μέλους (εφεξής «οι εννέα εκπρόσωποι»), όπως προβλέπεται στην παράγραφο 8.
   3.   Οι μόνιμοι παρατηρητές στην ομάδα αξιολόγησης αποτελούνται από δύο εκπροσώπους της Ευρωπαϊκής Επιτροπής και έναν εκπρόσωπο της Ευρωπαϊκής Αρχής Τραπεζών.
   4.   Οι μη μόνιμοι παρατηρητές στην ομάδα αξιολόγησης αποτελούνται από δύο εκπροσώπους, έναν της ΕθνΚΤ και έναν της εθνικής αρμόδιας ή εντεταλμένης αρχής, κατά περίπτωση, από κάθε κράτος μέλος το οποίο έχει κοινοποιήσει μέτρο μακροπροληπτικής πολιτικής και έναν εκπρόσωπο από κάθε ίδρυμα, το οποίο εκπροσωπείται από ένα μέλος του γενικού συμβουλίου του ΕΣΣΚ, που έχει θέσει σοβαρές ανησυχίες σύμφωνα με το άρθρο 4 παράγραφος 4.
   5.   Όπου, δυνάμει του άρθρου 5 παράγραφος 2 του κανονισμού (ΕΕ) αριθ. 1024/2013, αντί των εθνικών αρχών, η ΕΚΤ κοινοποιεί ένα μέτρο μακροπροληπτικής πολιτικής σε εθνικό επίπεδο, η ΕΚΤ εκπροσωπείται από έναν μη μόνιμο παρατηρητή και κάθε ενδιαφερόμενο κράτος μέλος εκπροσωπείται από δύο μη μόνιμους παρατηρητές που ορίζονται σύμφωνα με την παράγραφο 4.
   6.   Ο ρόλος των μη μόνιμων παρατηρητών στην ομάδα αξιολόγησης είναι η παροχή πληροφοριών και εξηγήσεων στα μόνιμα μέλη σχετικά με τα κοινοποιηθέντα μακροπροληπτικά μέτρα ή τις διατυπωθείσες σοβαρές ανησυχίες.
   7.   Πρόεδρος της ομάδας αξιολόγησης είναι ένας εκπρόσωπος της γραμματείας του ΕΣΣΚ.
   8.   Βάσει των προτάσεων υποψηφιοτήτων των ΕθνΚΤ των κρατών μελών, το γενικό συμβούλιο διορίζει εννέα εκπροσώπους, καθένας από τους οποίους εκπροσωπεί την ΕθνΚΤ κράτους μέλους στην ομάδα αξιολόγησης. Οι εννέα εκπρόσωποι υπόκεινται σε εκ περιτροπής εναλλαγή. Αρχικά, για την πρώτη θητεία, τέσσερις από τους εννέα εκπροσώπους διορίζονται για περίοδο δύο ετών και πέντε από αυτούς διορίζονται για περίοδο τριών ετών και η θητεία τους δεν δύναται να ανανεωθεί άμεσα. Στη συνέχεια, η θητεία του καθενός από τους εννέα εκπροσώπους περιορίζεται στα δύο έτη και δεν δύναται να ανανεωθεί άμεσα. Η σύνθεση από εννέα εκπροσώπους διασφαλίζει την ισορροπία στην εκπροσώπηση των ΕθνΚΤ τόσο από τα κράτη μέλη που συμμετέχουν στον ΕΕΜ όσο και από εκείνα που δεν συμμετέχουν στον ΕΕΜ.
   9.   Για την αποφυγή συγκρούσεων συμφερόντων στην αξιολόγηση των μέτρων μακροπροληπτικής πολιτικής, το καθεστώς του μόνιμου μέλους παύει προσωρινά, χωρίς αντικατάσταση, για τους εκπροσώπους των ΕθνΚΤ ή τον εκπρόσωπο της ΕΚΤ σε όλες τις περιπτώσεις στις οποίες οι αρχές του οικείου κράτους μέλους ή η ΕΚΤ έχουν κοινοποιήσει ένα μέτρο μακροπροληπτικής πολιτικής ή έχουν θέσει σοβαρές ανησυχίες όσον αφορά το μέτρο μακροπροληπτικής πολιτικής προς αξιολόγηση από την ομάδα αξιολόγησης. Οι παράγραφοι 4 και 5 εξακολουθούν να εφαρμόζονται.
   10.   Τα μόνιμα μέλη της ομάδας αξιολόγησης καταρτίζουν σχέδιο γνώμης ή σύστασης σύμφωνα με το άρθρο 4 παράγραφος 5 επί του οποίου μπορεί να ψηφίσει το γενικό συμβούλιο. Η ομάδα αξιολόγησης καταβάλλει προσπάθεια για συναίνεση μεταξύ των μόνιμων μελών της. Όταν το απαιτούν οι περιστάσεις, δύναται να παραθέτει την άποψη της πλειοψηφίας και της μειοψηφίας στην αξιολόγηση που υποβάλλει στο γενικό συμβούλιο.
   Άρθρο 6
   Έναρξη ισχύος
   Η παρούσα απόφαση αρχίζει να ισχύει την 28η Ιανουαρίου 2014.

      Φρανκφούρτη, 27 Ιανουαρίου 2014.

            Ο Πρόεδρος του ΕΣΣΚ

         Mario DRAGHI

      (1)  ΕΕ L 176 της 27.6.2013, σ. 1.

      (2)  ΕΕ L 176 της 27.6.2013, σ. 338.

      (3)  ΕΕ L 331 της 15.12.2010, σ. 1.

      (4)  ΕΕ C 41 της 14.2.2012, σ. 1.

      (5)  ΕΕ C 170 της 15.6.2013, σ. 1.

      (6)  Κανονισμός (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287, της 29.10.2013, σ. 63).


title: Απόφαση (ΕΕ) 2015/535 της Επιτροπής, της 27ης Μαρτίου 2015 , με την οποία επιτρέπεται στο Βασίλειο της Δανίας να κυρώσει τη σύμβαση της Χάγης, της 23ης Νοεμβρίου 2007 , για την είσπραξη, σε διεθνές επίπεδο, απαιτήσεων διατροφής παιδιών και άλλων μορφών οικογενειακής διατροφής [κοινοποιηθείσα υπό τον αριθμό C(2015) 1994]

text:
               31.3.2015

               EL

               Επίσημη Εφημερίδα της Ευρωπαϊκής Ένωσης

               L 86/152

         ΑΠΌΦΑΣΗ (ΕΕ) 2015/535 ΤΗΣ ΕΠΙΤΡΟΠΉΣ
   της 27ης Μαρτίου 2015
   με την οποία επιτρέπεται στο Βασίλειο της Δανίας να κυρώσει τη σύμβαση της Χάγης, της 23ης Νοεμβρίου 2007, για την είσπραξη, σε διεθνές επίπεδο, απαιτήσεων διατροφής παιδιών και άλλων μορφών οικογενειακής διατροφής

         [κοινοποιηθείσα υπό τον αριθμό C(2015) 1994]

   (Το κείμενο στη δανική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2006/325/ΕΚ του Συμβουλίου, της 27ης Απριλίου 2006, σχετικά με τη σύναψη συμφωνίας μεταξύ της Ευρωπαϊκής Κοινότητας και του Βασιλείου της Δανίας για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1) και ιδίως το άρθρο 1α,
   Έχοντας υπόψη το αίτημα που υπέβαλε το Βασίλειο της Δανίας (εφεξής «Δανία»), με επιστολή της 5ης Αυγούστου 2013,
   Εκτιμώντας τα ακόλουθα:

               (1)

               Σύμφωνα με το άρθρο 5 παράγραφος 2 της συμφωνίας μεταξύ της Ευρωπαϊκής Κοινότητας και του Βασιλείου της Δανίας σχετικά με τη διεθνή δικαιοδοσία και την αναγνώριση και εκτέλεση αποφάσεων σε αστικές και εμπορικές υποθέσεις (2) (εφεξής «Συμφωνία μεταξύ της Ευρωπαϊκής Ένωσης και της Δανίας»), η Δανία οφείλει να απέχει από τη σύναψη διεθνών συμφωνιών οι οποίες μπορούν να επηρεάσουν ή να μεταβάλλουν το πεδίο εφαρμογής του κανονισμού (ΕΚ) αριθ. 44/2001 του Συμβουλίου (3) εκτός αν η Ευρωπαϊκή Ένωση είναι σύμφωνη και έχουν επιτευχθεί ικανοποιητικές ρυθμίσεις όσον αφορά τη σχέση μεταξύ της συμφωνίας μεταξύ της Ευρωπαϊκής Ένωσης και της Δανίας, αφενός, και της οικείας διεθνούς συμφωνίας, αφετέρου.

               (2)

               Σύμφωνα με το άρθρο 3 παράγραφος 2 της συμφωνίας μεταξύ της Ευρωπαϊκής Ένωσης και της Δανίας, η Δανία κοινοποίησε στην Επιτροπή, με επιστολή της 14ης Ιανουαρίου 2009, την απόφασή της να εφαρμόσει το περιεχόμενο του κανονισμού (ΕΚ) αριθ. 4/2009 του Συμβουλίου (4) στον βαθμό που τροποποιεί τον κανονισμό (ΕΚ) αριθ. 44/2001 (5). Σύμφωνα με το άρθρο 3 παράγραφος 6 της συμφωνίας μεταξύ της Ευρωπαϊκής Ένωσης και της Δανίας, η δανική κοινοποίηση δημιούργησε αμοιβαίες υποχρεώσεις σύμφωνα με το διεθνές δίκαιο μεταξύ της Δανίας και της Ευρωπαϊκής Ένωσης. Επομένως, ο κανονισμός (ΕΚ) αριθ. 4/2009 αποτελεί τροποποίηση της συμφωνίας μεταξύ της Ευρωπαϊκής Ένωσης και της Δανίας στον βαθμό που τροποποιεί τον κανονισμό (ΕΚ) αριθ. 44/2001 και θεωρείται ότι προσαρτάται σε αυτήν.

               (3)

               Στις 5 Αυγούστου 2013 η Δανία ζήτησε τη σύμφωνη γνώμη της Ευρωπαϊκής Ένωσης για την προτεινόμενη κύρωση της σύμβασης, της 23ης Νοεμβρίου 2007, για την ανάκτηση διατροφής παιδιών και άλλων μορφών οικογενειακής διατροφής (εφεξής «Σύμβαση Διατροφής»).

               (4)

               Τα θέματα που διέπονται από τη σύμβαση Διατροφής αποτελούν επίσης αντικείμενο του κανονισμού (ΕΚ) αριθ. 4/2009, συνεπώς η σύμβαση Διατροφής επηρεάζει τον εν λόγω κανονισμό. Κατά συνέπεια, η σύμφωνη γνώμη της Ευρωπαϊκής Ένωσης για την κύρωση της σύμβασης Διατροφής εκ μέρους της Δανίας είναι απαραίτητη, εφόσον η σύμβαση Διατροφής επηρεάζει τον κανονισμό (ΕΚ) αριθ. 4/2009, ο οποίος τροποποιεί τον κανονισμό (ΕΚ) αριθ. 44/2001.

               (5)

               Σύμφωνα με το άρθρο 1α της απόφασης 2006/325/ΕΚ, όπως τροποποιήθηκε με την απόφαση 2009/942/ΕΚ του Συμβουλίου (6), για την εφαρμογή του άρθρου 5 παράγραφος 2 της συμφωνίας μεταξύ της Ευρωπαϊκής Ένωσης και της Δανίας, η Επιτροπή πρέπει να εκτιμήσει, πριν λάβει απόφαση η οποία εκφράζει τη συμφωνία της Ευρωπαϊκής Ένωσης, εάν η διεθνής συμφωνία στην οποία προτίθεται να προσχωρήσει η Δανία καθιστά αναποτελεσματική τη συμφωνία μεταξύ της Ευρωπαϊκής Ένωσης και της Δανίας και θα υπονόμευε την εύρυθμη λειτουργία του συστήματος που έχει θεσπιστεί από τους κανόνες της.

               (6)

               Η Ευρωπαϊκή Ένωση υπέγραψε τη σύμβαση Διατροφής με βάση την απόφαση 2011/220/ΕΕ του Συμβουλίου (7). Η Ευρωπαϊκή Ένωση συνήψε τη σύμβαση Διατροφής με βάση την απόφαση 2011/432/ΕΕ του Συμβουλίου (8). Η πράξη έγκρισης κατατέθηκε στις 9 Απριλίου 2014, μετά την τροποποίηση των παραρτημάτων της απόφασης 2011/432/ΕΕ (9).

               (7)

               Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετείχε στην έκδοση των ανωτέρω αποφάσεων του Συμβουλίου και δεν δεσμεύεται από αυτές ούτε υπόκειται στην εφαρμογή τους. Θα δεσμεύεται από τη σύμβαση Διατροφής μόνο ως χωριστό συμβαλλόμενο μέρος.

               (8)

               Υπό τις συνθήκες αυτές, και λαμβάνοντας επίσης υπόψη ότι η σύμβαση άρχισε να ισχύει την 1η Αυγούστου 2014 σε όλα τα κράτη μέλη της Ένωσης, εκτός από τη Δανία, η Επιτροπή θεωρεί ότι η κύρωση, εκ μέρους της Δανίας, της σύμβαση Διατροφής δεν θα καθιστούσε αναποτελεσματική τη συμφωνία μεταξύ της Ευρωπαϊκής Κοινότητας και της Δανίας και δεν θα υπονόμευε την εύρυθμη λειτουργία του συστήματος που έχει θεσπιστεί από τους κανόνες της. Επιπλέον, η κύρωση εκ μέρους της Δανίας, της σύμβαση Διατροφής δεν θα επηρεάσει τους όρους με τους οποίους η ίδια η Ευρωπαϊκή Ένωση προσχώρησε στην εν λόγω σύμβαση.

               (9)

               Κατά συνέπεια, η Ευρωπαϊκή Ένωση θα πρέπει να επιτρέψει στη Δανία να κυρώσει τη σύμβαση Διατροφής,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Επιτροπή, εξ ονόματος της Ευρωπαϊκής Ένωσης, επιτρέπει στη Δανία να κυρώσει τη σύμβαση της 23ης Νοεμβρίου 2007 για την είσπραξη, σε διεθνές επίπεδο, απαιτήσεων διατροφής παιδιών και άλλων μορφών οικογενειακής διατροφής
   Άρθρο 2
   Η παρούσα απόφαση απευθύνεται στο Βασίλειο της Δανίας.

      Βρυξέλλες, 27 Μαρτίου 2015.

            Για την Επιτροπή

         Věra JOUROVÁ

            Μέλος της Επιτροπής

      (1)  ΕΕ L 120 της 5.5.2006, σ. 22.

      (2)  ΕΕ L 299 της 16.11.2005, σ. 62.

      (3)  Κανονισμός (ΕΚ) αριθ. 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12 της 16.1.2001, σ. 1).

      (4)  Κανονισμός (ΕΚ) αριθ. 4/2009 του Συμβουλίου, της 18ης Δεκεμβρίου 2008, σχετικά με τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων και τη συνεργασία σε θέματα υποχρεώσεων διατροφής (ΕΕ L 7 της 10.1.2009, σ. 1).

      (5)  ΕΕ L 149 της 12.6.2009, σ. 80.

      (6)  Απόφαση 2009/942/ΕΚ του Συμβουλίου, της 30ής Νοεμβρίου 2009, σχετικά με την τροποποίηση της απόφασης 2006/325/ΕΚ ώστε να προβλεφθεί διαδικασία για την εφαρμογή του άρθρου 5 παράγραφος 2 της συμφωνίας μεταξύ της Ευρωπαϊκής Κοινότητας και του Βασιλείου της Δανίας για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 331 της 16.12.2009, σ. 24).

      (7)  Απόφαση 2011/220/ΕΕ του Συμβουλίου, της 31ης Μαρτίου 2011, σχετικά με την υπογραφή, εξ ονόματος της Ευρωπαϊκής Ένωσης, της σύμβασης της Χάγης, της 23ης Νοεμβρίου 2007, για την είσπραξη, σε διεθνές επίπεδο, απαιτήσεων διατροφής παιδιών και άλλων μορφών οικογενειακής διατροφής (ΕΕ L 93 της 7.4.2011, σ. 9).

      (8)  Απόφαση 2011/432/ΕΕ του Συμβουλίου, της 9ης Ιουνίου 2011, σχετικά με την υπογραφή, εξ ονόματος της Ευρωπαϊκής Ένωσης, της σύμβασης της Χάγης, της 23ης Νοεμβρίου 2007, για την είσπραξη, σε διεθνές επίπεδο, απαιτήσεων διατροφής παιδιών και άλλων μορφών οικογενειακής διατροφής (ΕΕ L 192 της 22.7.2011, σ. 39).

      (9)  Απόφαση 2014/218/ΕΕ του Συμβουλίου, της 9ης Απριλίου 2014, για την τροποποίηση των παραρτημάτων I, ΙΙ και ΙΙΙ της απόφασης 2011/432/ΕΕ σχετικά με την έγκριση, εξ ονόματος της Ευρωπαϊκής Ένωσης, της σύμβασης της Χάγης, της 23ης Νοεμβρίου 2007, για την είσπραξη, σε διεθνές επίπεδο, απαιτήσεων διατροφής παιδιών και άλλων μορφών οικογενειακής διατροφής (ΕΕ L 113 της 16.4.2014, σ. 1).


title: 2010/110/ΚΕΠΠΑ: Απόφαση 2010/110/ΚΕΠΠΑ του Συμβουλίου, της 22ας Φεβρουαρίου 2010 , για την παράταση της εντολής του ειδικού εντεταλμένου της Ευρωπαϊκής Ένωσης για το Σουδάν

text:
               23.2.2010

               EL

               Επίσημη Εφημερίδα της Ευρωπαϊκής Ένωσης

               L 46/20

         ΑΠΌΦΑΣΗ 2010/110/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Φεβρουαρίου 2010
   για την παράταση της εντολής του ειδικού εντεταλμένου της Ευρωπαϊκής Ένωσης για το Σουδάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   την πρόταση της υπάτου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 19 Απριλίου 2007, το Συμβούλιο υιοθέτησε την απόφαση 2007/238/ΚΕΠΠΑ (1) για τον διορισμό του κ. Torben BRYLLE, ως ειδικού εντεταλμένου της Ευρωπαϊκής Ένωσης (ΕΕΕΕ) για το Σουδάν.

               (2)

               Στις 16 Φεβρουαρίου 2009, το Συμβούλιο υιοθέτησε την κοινή δράση 2009/134/ΚΕΠΠΑ (2) για την τροποποίηση και την παράταση της εντολής του ΕΕΕΕ μέχρι τις 28 Φεβρουαρίου 2010.

               (3)

               Η εντολή του ΕΕΕΕ θα πρέπει να παραταθεί έως τις 31 Αυγούστου 2010. Ωστόσο, η εντολή του ΕΕΕΕ μπορεί να τερματισθεί ενωρίτερα, σε περίπτωση που το αποφασίσει το Συμβούλιο, κατόπιν συστάσεως της υπάτου εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ) μετά την έναρξη ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.

               (4)

               Ο ΕΕΕΕ θα εκτελέσει την εντολή του στο πλαίσιο μιας κατάστασης η οποία ενδέχεται να επιδεινωθεί και η οποία θα μπορούσε να υπονομεύσει τους στόχους της κοινής εξωτερικής πολιτικής και πολιτικής ασφαλείας, όπως καθορίζονται στο άρθρο 21 της συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   Η εντολή του κ. Torben BRYLLE, ως ειδικού εντεταλμένου της Ευρωπαϊκής Ένωσης (EEEE) για το Σουδάν, παρατείνεται έως τις 31 Αυγούστου 2010. Η εντολή του ΕΕΕΕ ενδέχεται να λήξει ενωρίτερα, σε περίπτωση που το αποφασίσει το Συμβούλιο, κατόπιν συστάσεως της ΥΕ μετά την έναρξη ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους στόχους πολιτικής της Ευρωπαϊκής Ένωσης (ΕΕ) στο Σουδάν, που συνίστανται κυρίως σε προσπάθειες, στο πλαίσιο της διεθνούς κοινότητας και με σκοπό την υποστήριξη της Αφρικανικής Ένωσης (ΑΕ) και του Οργανισμού Ηνωμένων Εθνών (ΟΗΕ), προκειμένου να βοηθήσουν τα ενεχόμενα μέρη στο Σουδάν, την ΑΕ και τον ΟΗΕ να επιτύχουν πολιτική διευθέτηση της σύγκρουσης στο Νταρφούρ, μεταξύ άλλων μέσω της εφαρμογής της ειρηνευτικής συμφωνίας για το Νταρφούρ (DPA), και να διευκολύνουν την εφαρμογή της συνολικής ειρηνευτικής συμφωνίας (ΣΕΣ) και να προωθήσουν τον διάλογο Νότου-Νότου, καθώς επίσης να διευκολύνουν την εφαρμογή της ειρηνευτικής συμφωνίας για το Ανατολικό Σουδάν (ESPA), λαμβανομένων δεόντως υπόψη των περιφερειακών επιπτώσεων των θεμάτων αυτών και της αρχής της αφρικανικής ιδίας ευθύνης.
   Άρθρο 3
   Εντολή
   1.   Για την επίτευξη των στόχων πολιτικής, η εντολή του ΕΕΕΕ συνίσταται στα εξής:

               α)

               επαφές με την ΑΕ, την κυβέρνηση του Σουδάν, την κυβέρνηση του Νοτίου Σουδάν, τα ένοπλα κινήματα στο Νταρφούρ και άλλα μέρη στο Σουδάν καθώς και την κοινωνία των πολιτών του Νταρφούρ και μη κυβερνητικές οργανώσεις, και διατήρηση στενής συνεργασίας με τον ΟΗΕ και άλλους οικείους διεθνείς φορείς, με στόχο την επιδίωξη των στόχων πολιτικής της Ένωσης·

               β)

               εκπροσώπηση της Ένωσης στο διάλογο Νταρφούρ-Νταρφούρ, σε συνεδριάσεις υψηλού επιπέδου της Μεικτής Επιτροπής και σε άλλες συναφείς συνεδριάσεις, εφόσον ζητηθεί·

               γ)

               εκπροσώπηση της Ένωσης, όταν αυτό είναι δυνατό, στις επιτροπές εξέτασης και αξιολόγησης της ΣΕΣ και της DPA·

               δ)

               παρακολούθηση των εξελίξεων σχετικά με την εφαρμογή της ESPA·

               ε)

               εξασφάλιση της συνοχής μεταξύ της συμβολής της Ένωσης στη διαχείριση κρίσεων στο Νταρφούρ και της γενικής πολιτικής σχέσης της Ένωσης με το Σουδάν·

               στ)

               όσον αφορά τα ανθρώπινα δικαιώματα, στα οποία περιλαμβάνονται τα δικαιώματα των γυναικών και των παιδιών, και για την καταπολέμηση της ατιμωρησίας στο Σουδάν, παρακολούθηση της κατάστασης και διατήρηση τακτικών επαφών με τις σουδανικές αρχές, την ΑΕ και τον ΟΗΕ, και ιδίως με το Γραφείο του Ύπατου Αρμοστή για τα Ανθρώπινα Δικαιώματα, με τους παρατηρητές για τα ανθρώπινα δικαιώματα που αναπτύσσουν δράση στην περιοχή και με το Γραφείο του Εισαγγελέως του Διεθνούς Ποινικού Δικαστηρίου.

         2.   Για την εκπλήρωση της εντολής του, ο ΕΕΕΕ, μεταξύ άλλων,

               α)

               έχει την εποπτεία όλων των δραστηριοτήτων της Ένωσης·

               β)

               στηρίζει την πολιτική διαδικασία και τις δραστηριότητες που αφορούν την εφαρμογή της ΣΕΣ, της DPA και της ESPA και

               γ)

               παρακολουθεί και υποβάλλει έκθεση σχετικά με την τήρηση των σχετικών αποφάσεων του Συμβουλίου Ασφαλείας του ΟΗΕ, κυρίως των αποφάσεων 1556 (2004), 1564 (2004), 1591 (2005), 1593 (2005), 1672 (2006), 1679 (2006), 1706 (2006), 1769 (2007) και 1778 (2007) από το Σουδάν.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής του και ενεργεί υπό την εξουσία της ΥΕ.
   2.   Η Επιτροπή Πολιτικής και Ασφάλειας (ΕΠΑ) διατηρεί προνομιούχο δεσμό με τον ΕΕΕΕ και είναι το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στα πλαίσια της εντολής του, με την επιφύλαξη των εξουσιών της ΥΕ.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από 1ης Μαρτίου 2010 έως τις 31 Αυγούστου 2010, ανέρχεται σε 1 410 000 ευρώ.
   2.   Οι δαπάνες που χρηματοδοτούνται από το ποσό που ορίζεται στην παράγραφο 1 είναι επιλέξιμες από την 1η Μαρτίου 2010. Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των πλαισίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα διαθέτει την εμπειρογνωμοσύνη σε ειδικά ζητήματα πολιτικής που απαιτεί η εντολή. Ο ΕΕΕΕ ενημερώνει τάχιστα το Συμβούλιο και την Επιτροπή για τη σύνθεση της ομάδας του.
   2.   Τα κράτη μέλη και τα θεσμικά όργανα της Ένωσης μπορούν να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του αποσπασμένου από κράτος μέλος ή από θεσμικό όργανο της Ένωσης προσωπικού στον ΕΕΕΕ, καλύπτονται από το κράτος μέλος ή το θεσμικό όργανο της Ένωσης, αντιστοίχως. Μπορούν επίσης να τοποθετηθούν εμπειρογνώμονες παρά τω ΕΕΕΕ, οι οποίοι είναι αποσπασμένοι από τα κράτη μέλη στη Γενική Γραμματεία του Συμβουλίου. Το διεθνές συμβασιούχο προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό παραμένει υπό τη διοικητική εξουσία του αποστέλλοντος κράτους μέλους ή του θεσμικού οργάνου της Ένωσης και εκτελεί τα καθήκοντά του και ενεργεί υπέρ της εντολής του ΕΕΕΕ.
   4.   Γραφεία του ΕΕΕΕ διατηρούνται στο Χαρτούμ και στην Juba, και αποτελούνται από έναν πολιτικό σύμβουλο και το απαραίτητο διοικητικό προσωπικό και προσωπικό υλικοτεχνικής υποστήριξης. Σύμφωνα με την εντολή του ΕΕΕΕ που περιγράφεται στο άρθρο 3, ιδρύονται επίσης περιφερειακά γραφεία στο Νταρφούρ, εάν τα υφιστάμενα γραφεία του Χαρτούμ και της Juba δεν μπορούν να παράσχουν όλη την αναγκαία στήριξη στο προσωπικό του ΕΕΕΕ που έχει αναπτυχθεί στην περιοχή του Νταρφούρ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του συμφωνούνται με το φιλοξενούν μέρος/τα φιλοξενούντα μέρη, ανάλογα με την περίπτωση. Τα κράτη μέλη και η Επιτροπή παρέχουν κάθε απαιτούμενη υποστήριξη για τον σκοπό αυτόν.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές ασφαλείας και τους στοιχειώδεις κανόνες που θεσπίσθηκαν με την απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (3), ιδίως όταν χειρίζονται διαβαθμισμένες πληροφορίες της Ένωσης.
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου μεριμνούν ώστε να παρέχεται πρόσβαση στον ΕΕΕΕ σε κάθε σχετική πληροφορία.
   2.   Η αντιπροσωπεία της Ένωσης ή/και τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της συνθήκης για την Ευρωπαϊκή Ένωση, ο ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή του και με την κατάσταση της ασφάλειας στη γεωγραφική περιοχή που υπάγεται στην αρμοδιότητά του, για την ασφάλεια του συνόλου του προσωπικού υπό την άμεση εξουσία του, κυρίως δε:

               α)

               καταρτίζει ειδικό σχέδιο ασφάλειας για την αποστολή, βασισμένο στην καθοδήγηση της Γενικής Γραμματείας του Συμβουλίου, το οποίο περιλαμβάνει ειδικά υλικά, οργανωτικά και διαδικαστικά μέτρα ασφάλειας, που διέπουν τη διαχείριση της ασφάλειας κινήσεων του προσωπικού προς την περιοχή αποστολής, καθώς και εντός αυτής, καθώς και τη διαχείριση συμβάντων που αφορούν την ασφάλεια, συμπεριλαμβανομένου ενός σχεδίου έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο αποστολής·

               γ)

               μεριμνά ώστε όλα τα μέλη της ομάδας του που θα αναπτυχθούν εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει την κατάλληλη κατάρτιση όσον αφορά την ασφάλεια προτού ή μόλις φθάσουν στην περιοχή αποστολής τους, με βάση τις διαβαθμίσεις κινδύνου που έχει ορίσει η Γενική Γραμματεία του Συμβουλίου για τον τόπο αποστολής·

               δ)

               μεριμνά για την εφαρμογή όλων των συμφωνημένων συστάσεων που έχουν διατυπωθεί στα πλαίσια των τακτικών αξιολογήσεων ασφάλειας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής στην ΥΕ, στο Συμβούλιο και στην Επιτροπή.

         Άρθρο 11
   Υποβολή εκθέσεων
   1.   Ο ΕΕΕΕ υποβάλλει τακτικά γραπτές και προφορικές εκθέσεις στην ΥΕ και στην ΕΠΑ. Ο ΕΕΕΕ υποβάλλει επίσης εκθέσεις, ανάλογα με τις ανάγκες, στις ομάδες και επιτροπές του Συμβουλίου. Τακτικές γραπτές εκθέσεις διανέμονται μέσω του δικτύου COREU. Κατόπιν σύστασης της ΥΕ ή της ΕΠΑ, ο ΕΕΕΕ μπορεί να υποβάλει εκθέσεις στο Συμβούλιο Εξωτερικών Υποθέσεων.
   2.   Ο ΕΕΕΕ υποβάλλει τακτικά έκθεση στην ΕΠΑ σχετικά με την κατάσταση στο Νταρφούρ και την εν γένει κατάσταση στο Σουδάν.
   Άρθρο 12
   Συντονισμός
   1.   Ο ΕΕΕΕ προάγει τη συνοχή μεταξύ των παραγόντων κοινής εξωτερικής πολιτικής και πολιτικής ασφαλείας/κοινής πολιτικής ασφαλείας και άμυνας, και τον συνολικό πολιτικό συντονισμό της Ένωσης. Ο ΕΕΕΕ συμβάλλει στη συνεκτική εμπλοκή όλων των επιτόπιων μέσων της Ένωσης για την επίτευξη των πολιτικών στόχων της Ένωσης. Οι δραστηριότητες του ΕΕΕΕ συντονίζονται με εκείνες της Επιτροπής, καθώς και με τις δραστηριότητες άλλων ΕΕΕΕ που δραστηριοποιούνται στην περιοχή, ανάλογα με την περίπτωση. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Επί τόπου, διατηρείται στενή επαφή με τους αρχηγούς αντιπροσωπειών της Ένωσης και τους αρχηγούς αποστολής των κρατών μελών. Καταβάλλουν κάθε δυνατή προσπάθεια προκειμένου να συνδράμουν τον ΕΕΕΕ στην εκπλήρωση της εντολής του. Ο ΕΕΕΕ συνεργάζεται επίσης επιτόπου με άλλους διεθνείς και περιφερειακούς παράγοντες.
   Άρθρο 13
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, στο Συμβούλιο και στην Επιτροπή, έκθεση για την εκτέλεση της εντολής του στο τέλος της εντολής του.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από την 1η Μαρτίου 2010.
   Άρθρο 15
   Δημοσίευση
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Φεβρουαρίου 2010.

            Για το Συμβούλιο

            Η Πρόεδρος

         C. ASHTON

      (1)  ΕΕ L 103 της 20.4.2007, σ. 52.

      (2)  ΕΕ L 46 της 17.2.2009, σ. 57.

      (3)  ΕΕ L 101 της 11.4.2001, σ. 1.


Avis juridique important

|

32004D0010

2004/10/ΕΚ: Απόφαση της Επιτροπής, της 5ης Νοεμβρίου 2003, για τη σύσταση της ευρωπαϊκής επιτροπής τραπεζών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 003 της 07/01/2004 σ. 0036 - 0037

Απόφαση της Επιτροπήςτης 5ης Νοεμβρίου 2003για τη σύσταση της ευρωπαϊκής επιτροπής τραπεζών(Κείμενο που παρουσιάζει ενδιαφέρον για τον ΕΟΧ)(2004/10/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας,Εκτιμώντας τα ακόλουθα:(1) Τον Ιούνιο του 2001, η Επιτροπή εξέδωσε τις αποφάσεις 2001/527/ΕΚ(1) και 2001/528/ΕΚ(2) για τη σύσταση της ευρωπαϊκής επιτροπής ρυθμιστικών αρχών των αγορών κινητών αξιών και της ευρωπαϊκής επιτροπής κινητών αξιών, αντίστοιχα.(2) Στα ψηφίσματα της 5ης Φεβρουαρίου και της 21ης Νοεμβρίου 2002, το Ευρωπαϊκό Κοινοβούλιο ενέκρινε το κανονιστικό πλαίσιο τεσσάρων επιπέδων που είχε προταθεί στην τελική έκθεση της "επιτροπής σοφών" για τη ρύθμιση των ευρωπαϊκών αγορών κινητών αξιών και ζήτησε την επέκτασή του, ως προς ορισμένες πτυχές, στον τραπεζικό και ασφαλιστικό τομέα, υπό τον όρο το Συμβούλιο να αναλάβει σαφή δέσμευση για την εξασφάλιση μιας κατάλληλης θεσμικής ισορροπίας.(3) Στις 3 Δεκεμβρίου 2002, το Συμβούλιο κάλεσε την Επιτροπή να λάβει τα απαραίτητα μέτρα στους τομείς των τραπεζών και των ασφαλίσεων και των επαγγελματικών συντάξεων και να προβεί το ταχύτερο δυνατό στη σύσταση νέων επιτροπών με συμβουλευτικές αρμοδιότητες στους τομείς αυτούς.(4) Με την οδηγία 2000/12/EΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, σχετικά με την ανάληψη και την άσκηση δραστηριότητας πιστωτικών ιδρυμάτων(3) συστάθηκε η συμβουλευτική επιτροπή τραπεζών, η οποία συμβουλεύει την Επιτροπή σχετικά με την εξέλιξη της νομοθεσίας και επικουρεί την Επιτροπή κατά την άσκηση των εκτελεστικών δραστηριοτήτων της στον τραπεζικό τομέα.(5) Η Επιτροπή έχει προτείνει οδηγία για την τροποποίηση, μεταξύ άλλων, της οδηγίας 2000/12/EΚ, της οδηγίας 93/6/ΕΟΚ του Συμβουλίου, της 15ης Μαρτίου 1993, για την επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων(4), της οδηγίας 94/19/EΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, περί των συστημάτων εγγύησης των καταθέσεων(5), και της οδηγίας 2002/87/EΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, σχετικά με τη συμπληρωματική εποπτεία πιστωτικών ιδρυμάτων, ασφαλιστικών επιχειρήσεων και επιχειρήσεων επενδύσεων χρηματοπιστωτικού ομίλου ετερογενών δραστηριοτήτων και για την τροποποίηση των οδηγιών του Συμβουλίου 73/239/EΟΚ, 79/267/EΟΚ, 92/49/EΟΚ, 92/96/EΟΚ, 93/6/EΟΚ και 93/22/EΟΚ και των οδηγιών του Ευρωπαϊκού Κοινοβουλίου και του Συμβουλίου 98/78/EΚ και 2000/12/EΚ(6) για την κατάργηση των συμβουλευτικών καθηκόντων της συμβουλευτικής επιτροπής τραπεζών.(6) Η τροποποίηση αυτή απαιτεί την αντίστοιχη και ταυτόχρονη δημιουργία μιας νέας συμβουλευτικής ομάδας που θα συμβουλεύει την Επιτροπή όσον αφορά την εξέλιξη της κοινοτικής τραπεζικής νομοθεσίας, με την ονομασία "ευρωπαϊκή επιτροπή τραπεζών".(7) Για να αποφευχθούν οι επικαλύψεις, η απόφαση θα τεθεί σε ισχύ την ίδια ημερομηνία με κάθε οδηγία για την κατάργηση των καθαρά συμβουλευτικών καθηκόντων της συμβουλευτικής επιτροπής τραπεζών.(8) Όταν η ευρωπαϊκή επιτροπή τραπεζών παρέχει συμβουλές σχετικά με διατάξεις που εφαρμόζονται τόσο σε πιστωτικά ιδρύματα όσο και στις επιχειρήσεις επενδυτικών υπηρεσιών, η σύνθεσή της είναι τέτοια ώστε να επιτρέπει να λαμβάνεται υπόψη η προοπτική των επιχειρήσεων επενδυτικών υπηρεσιών.(9) Η σύσταση της ευρωπαϊκής επιτροπής τραπεζών δεν αποκλείει άλλες μορφές συνεργασίας μεταξύ των διαφόρων αρχών που συμμετέχουν στη ρύθμιση και στην εποπτεία των πιστωτικών ιδρυμάτων, ιδίως ως το πλαίσιο της ευρωπαϊκής επιτροπής εποπτικών αρχών τραπεζών, που συστάθηκε με την απόφαση 2004/5/ΕΚ της Επιτροπής(7),ΑΠΟΦΑΣΙΖΕΙ:Άρθρο 1Συνιστάται επιτροπή τραπεζικών δραστηριοτήτων στην Κοινότητα με την ονομασία "ευρωπαϊκή επιτροπή τραπεζών" αναφερόμενη στο εξής ως η "επιτροπή".Άρθρο 2Η επιτροπή συμβουλεύει την Επιτροπή, μετά από αίτημα της τελευταίας, σχετικά με θέματα πολιτικής που συνδέονται με τραπεζικές δραστηριότητες, καθώς και σχετικά με προτάσεις της της Επιτροπής στον τομέα αυτό.Άρθρο 3Η επιτροπή απαρτίζεται από αντιπροσώπους υψηλού επιπέδου των κρατών μελών. Η επιτροπή προεδρεύεται από αντιπρόσωπο της Επιτροπής.Ο πρόεδρος της ευρωπαϊκής επιτροπής εποπτικών αρχών τραπεζών, η οποία συστάθηκε με την απόφαση 2004/5/EΚ, συμμετέχει στις συνεδριάσεις της ευρωπαϊκής επιτροπής τραπεζών ως παρατηρητής. Η ευρωπαϊκή κεντρική τράπεζα συμμετέχει ως παρατηρητής.Η Επιτροπή μπορεί να καλεί εμπειρογνώμονες και παρατηρητές στις συνεδριάσεις.Η γραμματεία εξασφαλίζεται από την Επιτροπή.Άρθρο 4Η επιτροπή θεσπίζει τον εσωτερικό κανονισμό της. Η επιτροπή συνέρχεται σε τακτά διαστήματα καθώς και κάθε φορά που οι περιστάσεις το απαιτούν. Η Επιτροπή δύναται να ζητήσει τη σύγκληση της επιτροπής επειγόντως, εάν κρίνει ότι είναι αναγκαίο.Άρθρο 5Η παρούσα απόφαση τίθεται σε ισχύ την ίδια ημερομηνία με κάθε οδηγία για την κατάργηση των καθαρά συμβουλευτικών καθηκόντων της συμβουλευτικής επιτροπής τραπεζών.Βρυξέλλες, 5 Νοεμβρίου 2003.Για την ΕπιτροπήFrederik BolkesteinΜέλος της Επιτροπής(1) ΕΕ L 191 της 13.7.2001, σ. 43.(2) ΕΕ L 191 της 13.7.2001, σ. 45.(3) ΕΕ L 126 της 26.5.2000, σ. 1.(4) ΕΕ L 141 της 11.6.1993, σ. 1.(5) ΕΕ L 135 της 31.5.1994, σ. 5.(6) ΕΕ L 35 της 11.2.2003, σ. 1.(7) Βλέπε σελίδα 28 της παρούσας Επίσημης Εφημερίδας.


title: Απόφαση (ΕΕ) 2016/1790 του Συμβουλίου, της 12ης Φεβρουαρίου 2016, για την ολοκλήρωση της αναθεώρησης 3 της συμφωνίας της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»)

text:
               11.10.2016

               EL

               Επίσημη Εφημερίδα της Ευρωπαϊκής Ένωσης

               L 274/2

         ΑΠΌΦΑΣΗ (ΕΕ) 2016/1790 ΤΟΥ ΣΥΜΒΟΥΛΊΟΥ
   της 12ης Φεβρουαρίου 2016
   για την ολοκλήρωση της αναθεώρησης 3 της συμφωνίας της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές (1), και ιδίως το άρθρο 5 παράγραφος 1 και το παράρτημα III σημείο 3,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη τη σύμφωνη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:

               (1)

               Η συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («η συμφωνία») τέθηκε σε ισχύ στις 16 Οκτωβρίου 1995.

               (2)

               Στο άρθρο 13 της συμφωνίας ορίζεται ότι οι τροποποιήσεις της ίδιας της συμφωνίας και των προσαρτημάτων της υιοθετούνται μέσω της γνωστοποίησης του κειμένου των προτεινόμενων τροποποιήσεων από ένα συμβαλλόμενο μέρος στον γενικό γραμματέα των Ηνωμένων Εθνών, ο οποίος διαβιβάζει το κείμενο σε όλα τα συμβαλλόμενα μέρη. Εάν κανένα συμβαλλόμενο μέρος δεν εκφράσει αντίρρηση εντός περιόδου έξι μηνών από την ημερομηνία διαβίβασης των προτεινόμενων τροποποιήσεων από τον γενικό γραμματέα, οι τροποποιήσεις τίθενται σε ισχύ από όλα τα συμβαλλόμενα μέρη τρεις μήνες μετά τη λήξη της εν λόγω περιόδου των έξι μηνών.

               (3)

               Το παγκόσμιο φόρουμ WP.29 συμφώνησε, στην 150ή σύνοδο του Μαρτίου του 2010, να συγκροτήσει μια άτυπη ομάδα που θα συνεπικουρεί το φόρουμ WP.29 στη διαδικασία εξέτασης μέτρων για τη μελλοντική κατεύθυνση της εναρμόνισης των κανονισμών οχημάτων στο πλαίσιο της συμφωνίας. Η εν λόγω μελλοντική κατεύθυνση πρέπει να αποσκοπεί στην προώθηση της συμμετοχής περισσότερων χωρών και περιφερειακών οργανισμών οικονομικής ολοκλήρωσης στις δραστηριότητες του παγκόσμιου φόρουμ και στην αύξηση του αριθμού των συμβαλλόμενων μερών της συμφωνίας, μέσω της βελτίωσης της λειτουργίας του και της αξιοπιστίας του, εξασφαλίζοντας έτσι ότι το φόρουμ θα παραμείνει το βασικό διεθνές πλαίσιο για την εναρμόνιση των τεχνικών κανονισμών στον τομέα της αυτοκινητοβιομηχανίας.

               (4)

               Στις 15 Ιουλίου 2013 το Συμβούλιο εξουσιοδότησε την Ευρωπαϊκή Επιτροπή να ξεκινήσει διαπραγματεύσεις στο πλαίσιο του φόρουμ WP.29 για την τροποποίηση της συμφωνίας. Εξ ονόματος της Ένωσης, η Επιτροπή διαπραγματεύθηκε προτάσεις για την τροποποίηση της συμφωνίας εντός της άτυπης ομάδας που συστάθηκε από το φόρουμ WP.29.

               (5)

               Το φόρουμ WP.29, στην 162η σύνοδό του τον Μάρτιο του 2014, έλαβε υπόψη τις προτάσεις για την αναθεώρηση 3 της συμφωνίας που καταρτίστηκαν από την άτυπη ομάδα και κάλεσε τα συμβαλλόμενα μέρη της συμφωνίας να δρομολογήσουν τις εθνικές διαδικασίες εξέτασης των προτάσεων για την τροποποίηση της συμφωνίας.

               (6)

               Στην 164η σύνοδο του Νοεμβρίου του 2014 το φόρουμ WP.29 σημείωσε τις προτάσεις που υποβλήθηκαν από διάφορα συμβαλλόμενα μέρη της συμφωνίας και αφορούσαν την αύξηση του κατώτατου ορίου πλειοψηφίας, από τα δύο τρίτα σε πλειοψηφία τεσσάρων πέμπτων, κατά την ψηφοφορία για τη θέσπιση νέων κανονισμών του ΟΗΕ και τροποποιήσεων των υφιστάμενων κανονισμών του ΟΗΕ. Ο εκπρόσωπος της Ένωσης ανακοίνωσε την πρόθεση διαμόρφωσης συντονισμένης θέσης των κρατών μελών της ΕΕ σχετικά με την πρόταση αυτή.

               (7)

               Οι προτάσεις για την αναθεώρηση 3 της συμφωνίας και για την αύξηση του κατώτατου ορίου πλειοψηφίας, από τα δύο τρίτα σε πλειοψηφία τεσσάρων πέμπτων, ανταποκρίνονται στους στόχους της διαπραγμάτευσης που προσδιορίζονται στην απόφαση του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις στους κόλπους του φόρουμ WP.29 για την αναθεώρηση 3 της συμφωνίας.

               (8)

               Ως εκ τούτου, τα άρθρα 1 έως 15 και τα προσαρτήματα 1 και 2 της συμφωνίας θα πρέπει να τροποποιηθούν αναλόγως.

               (9)

               Οι τροποποιήσεις της συμφωνίας θα πρέπει να εγκριθούν εξ ονόματος της Ένωσης.

               (10)

               Το φόρουμ WP.29 θα διεξαγάγει ανεπίσημη ψηφοφορία για να εξακριβώσει αν είναι δυνατή η εξασφάλιση της συναίνεσης όλων των συμβαλλόμενων μερών για τις συγκεκριμένες τροποποιήσεις της συμφωνίας πριν δρομολογηθεί η διαδικασία που προσδιορίζεται στο άρθρο 13 για την τροποποίησή της. Η Ένωση θα πρέπει να υπερψηφίσει αυτές τις τροποποιήσεις.

               (11)

               Εάν μετά την ανεπίσημη ψηφοφορία του φόρουμ WP.29 επιβεβαιωθεί ότι εξασφαλίζεται συναίνεση από όλα τα συμβαλλόμενα μέρη για τις προτεινόμενες τροποποιήσεις της συμφωνίας, ο πρόεδρος του Συμβουλίου πρέπει να ορίσει τον εκπρόσωπο της Ένωσης που θα εξουσιοδοτηθεί να προβεί στη γνωστοποίηση, όπως προβλέπεται στο παράρτημα III σημείο 3 της απόφασης 97/836/ΕΚ, του κειμένου των προτεινόμενων τροποποιήσεων στον γενικό γραμματέα των Ηνωμένων Εθνών, σύμφωνα με τη διαδικασία που ορίζεται στο άρθρο 13 παράγραφος 1 της συμφωνίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με το παρόν εγκρίνεται εξ ονόματος της Ένωσης η αναθεώρηση 3 της συμφωνίας της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές.
   Το κείμενο της αναθεώρησης 3 της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου ορίζει το πρόσωπο που εξουσιοδοτείται να προβεί εξ ονόματος της Ένωσης στη γνωστοποίηση που προβλέπεται στο άρθρο 13 παράγραφος 1 της συμφωνίας, προκειμένου να δρομολογήσει τη διαδικασία για την αναθεώρηση 3 της συμφωνίας και να εκφράσει τη σύμφωνη γνώμη της Ευρωπαϊκής Ένωσης να δεσμεύεται από την αναθεώρηση 3 της συμφωνίας.
   Άρθρο 3
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης
       (3).

      Βρυξέλλες, 12 Φεβρουαρίου 2016.

            Για το Συμβούλιο

            Ο Πρόεδρος

         J.R.V.A. DIJSSELBLOEM

      (1)  ΕΕ L 346 της 17.12.1997, σ. 78.

      (2)  Σύμφωνη γνώμη της 7ης Ιουνίου 2016 (δεν έχει δημοσιευθεί ακόμα στην Επίσημη Εφημερίδα).

      (3)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2006/963/ΕΚ: Απόφαση του Συμβουλίου, της 18ης Δεκεμβρίου 2006 , σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Βραζιλίας σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στην Ευρωπαϊκή Κοινότητα

text:
               30.12.2006

               EL

               Επίσημη Εφημερίδα της Ευρωπαϊκής Ένωσης

               L 397/10

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 18ης Δεκεμβρίου 2006
   σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Βραζιλίας σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στην Ευρωπαϊκή Κοινότητα
   (2006/963/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300, παράγραφος 2, πρώτο εδάφιο, πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 22 Μαρτίου 2004, το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του ΠΟΕ δυνάμει του άρθρου XXIV παράγραφος 6 της ΓΣΔΕ - 1994, στο πλαίσιο των προσχωρήσεων στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας.

               (2)

               Η Επιτροπή διεξήγαγε τις διαπραγματεύσεις σε συνεννόηση με την ειδική επιτροπή που συστάθηκε δυνάμει του άρθρου 133 της Συνθήκης και στο πλαίσιο των διαπραγματευτικών οδηγιών που εξέδωσε το Συμβούλιο.

               (3)

               Η Επιτροπή ολοκλήρωσε τις διαπραγματεύσεις για συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Βραζιλίας.

               (4)

               Η συμφωνία αυτή θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Βραζιλίας σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησης στην Ευρωπαϊκή Κοινότητα εγκρίνεται εξ ονόματος της Κοινότητας.
   Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών, δεσμεύοντας την Κοινότητα.

      Έγινε στις Βρυξέλλες, στις 18 Δεκεμβρίου 2006.

            Για το Συμβούλιο

            Ο Πρόεδρος

         J.-E. ENESTAM

         ΣΥΜΦΩΝΊΑ

      υπό μορφή ανταλλαγής επιστολών μεταξύ της Ευρωπαϊκής Κοινότητας και της Βραζιλίας σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησήης στην Ευρωπαϊκή Κοινότητα
      Γενεύη, 18 Δεκεμβρίου 2006
      Κύριε,
      Μετά την έναρξη των διαπραγματεύσεων μεταξύ των Ευρωπαϊκών Κοινοτήτων (ΕΚ) και της Βραζιλίας δυνάμει του άρθρου XXIV, παράγραφος 6 και του άρθρου XXVIII της ΓΣΔΕ του 1994, με σκοπό την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησής τους στην Ευρωπαϊκή Κοινότητα, συμφωνούνται τα ακόλουθα μεταξύ της ΕΚ και της Βραζιλίας, με σκοπό την ολοκλήρωση των διαπραγματεύσεων που άρχισαν μετά την γνωστοποίηση της ΕΚ, με ημερομηνία 19 Ιανουαρίου 2004, στον ΠΟΕ, κατ' εφαρμογή του άρθρου XXIV, παράγραφος 6 της ΓΣΔΕ του 1994.
      Η ΕΚ συμφωνεί να ενσωματώσει στον πίνακά της για το τελωνειακό έδαφος της ΕΚ των 25, τις παραχωρήσεις που είχαν συμπεριληφθεί στον προηγούμενο πίνακα της ΕΚ των 15.
      Η ΕΚ συμφωνεί να ενσωματώσει στον πίνακά της της ΕΚ των 25 τις παραχωρήσεις που περιέχει το Παράρτημα της παρούσας συμφωνίας.
      Η παρούσα συμφωνία τίθεται σε ισχύ την ημερομηνία ανταλλαγής επιστολών για τη συμφωνία μεταξύ της ΕΚ και της Βραζιλίας, κατόπιν εξέτασης από τα μέρη σύμφωνα με τις οικείες διαδικασίες τους. Η ΕΚ αναλαμβάνει να καταβάλει κάθε δυνατή προσπάθεια για να θέσει σε εφαρμογή τα κατάλληλα εκτελεστικά μέτρα πριν από την 1η Νοεμβρίου 2006 και όχι αργότερα από την 1η Ιανουαρίου 2007.

            Εξ ονόματος της Ευρωπαϊκής Κοινότητας

         ΠΑΡΑΡΤΗΜΑ

                     —

                     καθορίζεται για μια χώρα (Βραζιλία) δασμολογική ποσόστωση 10 124 τόνων ακατέργαστης ζάχαρης για ραφινίρισμα (δασμολογική διάκριση 1701 1110), με συντελεστή 98 EUR/τόνο,

                     —

                     καθορίζεται για μια χώρα (Βραζιλία) δασμολογική ποσόστωση 2 332 τόνων «τεμαχίων πουλερικών του είδους πουλερικά κατοικίδια» (δασμολογικές διακρίσεις 0207 1410, 0207 1450, 0207 1470), με συντελεστή 0 %,

                     —

                     προστίθενται 49 τόνοι (erga omnes) στην κοινοτική δασμολογική ποσόστωση για «σφάγια κοτόπουλων, νωπά, διατηρημένα με απλή ψύξη ή κατεψυγμένα», (δασμολογικές διακρίσεις 0207 1110, 0207 1130, 0207 1190, 0207 1210, 0207 1290), με συντελεστή 131-162 EUR/τόνο,

                     —

                     προστίθενται 4 070 τόνοι (erga omnes) στην κοινοτική δασμολογική ποσόστωση για «τεμάχια κοτόπουλων, νωπά, διατηρημένα με απλή ψύξη ή κατεψυγμένα», (δασμολογικές διακρίσεις 0207 1310, 0207 1320, 0207 1330, 0207 1340, 0207 1350, 0207 1360, 0207 1370, 0207 1420, 0207 1430, 0207 1440, 0207 1460), με συντελεστή 93-512 EUR/τόνο,

                     —

                     προστίθενται 1 605 τόνοι (erga omnes) στην κοινοτική δασμολογική ποσόστωση για «τεμάχια πουλερικών» (δασμολογική διάκριση 0207 1410), με συντελεστή 795 EUR/τόνο,

                     —

                     προστίθενται 201 τόνοι (erga omnes) στην κοινοτική δασμολογική ποσόστωση για «κρέατα από γάλους και γαλοπούλες, νωπά, διατηρημένα με απλή ψύξη ή κατεψυγμένα», (δασμολογικές διακρίσεις 0207 2410, 0207 2490, 0207 2510, 0207 2590, 0207 2610, 0207 2620, 0207 2630, 0207 2640, 0207 2650, 0207 2660, 0207 2670, 0207 2680, 0207 2730, 0207 2740, 0207 2750, 0207 2760, 0207 2770), με συντελεστή 93-425 EUR/τόνο,

                     —

                     προστίθενται 2 485 τόνοι (erga omnes) στην κοινοτική δασμολογική ποσόστωση για «‘τεμάχια από γάλους και γαλοπούλες, κατεψυγμένα»’ (δασμολογικές διακρίσεις 0207 2710, 0207 2720, 0207 2780), με συντελεστή 0 %,

                     —

                     άνοιγμα δασμολογικής ποσόστωσης 242 074 τόνων (erga omnes) για το καλαμπόκι (δασμολογικές διακρίσεις 1005 9000, 1005 1090), με συντελεστή 0 %,

                     —

                     άνοιγμα δασμολογικής ποσόστωσης 2 838 τόνων (erga omnes) για τις κονσέρβες ανανά, εσπεριδοειδών, αχλαδιών, βερίκοκων, κερασιών, ροδάκινων και φράουλας (δασμολογικές διακρίσεις 2008 2011, 2008 2019, 2008 2031, 2008 2039, 2008 2071, 2008 3011, 2008 3019, 2008 3031, 2008 3039, 2008 3079, 2008 4011, 2008 4019, 2008 4021, 2008 4029, 2008 4031, 2008 4039, 2008 5011, 2008 5019, 2008 5031, 2008 5039, 2008 5051, 2008 5059, 2008 5071, 2008 6011, 2008 6019, 2008 6031, 2008 6039, 2008 6060, 2008 7011, 2008 7019, 2008 7031, 2008 7039, 2008 7051, 2008 7059, 2008 8011, 2008 8019, 2008 8031, 2008 8039, 2008 8070), με συντελεστή 20 %,

                     —

                     άνοιγμα δασμολογικής ποσόστωσης 7 044 τόνων (erga omnes) για χυμούς φρούτων (δασμολογικές διακρίσεις 2009 1111, 2009 1119, 2009 1911, 2009 1919, 2009 2911, 2009 2919, 2009 3911, 2009 3919, 2009 4911, 2009 4919, 2009 7911, 2009 7919, 2009 8011, 2009 8019, 2009 8032, 2009 8033, 2009 8035, 2009 8036, 2009 8038, 2009 9011, 2009 9019, 2009 9021, 2009 9029), με συντελεστή 20 %,

                     —

                     κατάργηση του δασμού κατ'αξίαν 9 % στα συμπυκνώματα πρωτεϊνών (δασμολογική διάκριση 2106 1080),

                     —

                     άνοιγμα δασμολογικής ποσόστωσης 107 τόνων (erga omnes) για τη σοκολάτα (δασμολογική διάκριση 1 806), με συντελεστή 43 %,

                     —

                     μείωση του παγιοποιημένου δασμολογικού συντελεστή της ΕΚ από 11,2 MIN 22,0EUR/100 kg/καθαρού βάρους MAX 56,0 EUR/100 kg/καθαρού βάρους σε 10 MIN 22,0EUR/100 kg/καθαρού βάρους MAX 56,0EUR/100 kg/καθαρού βάρους,

                     —

                     προσαρμογή της περιγραφής της κοινοτικής δασμολογικής ποσόστωσης για εκλεκτής ποιότητας βοοειδή (5 000 τόνων) σε: «κρέατα βοοειδών εκλεκτής ποιότητας χωρίς κόκαλα, νωπά, διατηρημένα με απλή ψύξη ή κατεψυγμένα», με την ένδειξη προμηθεύουσα χώρα: Βραζιλία.

      Γενεύη, 18 Δεκεμβρίου 2006
      Κύριε,
      Αναφέρομαι στην επιστολή σας η οποία έχει ως εξής:

         «Μετά την έναρξη των διαπραγματεύσεων μεταξύ των Ευρωπαϊκών Κοινοτήτων (ΕΚ) και της Βραζιλίας δυνάμει του άρθρου XXIV, παράγραφος 6 και του άρθρου XXVIII της ΓΣΔΕ του 1994, με σκοπό την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησής τους στην Ευρωπαϊκή Κοινότητα, συμφωνούνται τα ακόλουθα μεταξύ της ΕΚ και της Βραζιλίας, με σκοπό την ολοκλήρωση των διαπραγματεύσεων που άρχισαν μετά την γνωστοποίηση της ΕΚ, με ημερομηνία 19 Ιανουαρίου 2004, στον ΠΟΕ, κατ' εφαρμογή του άρθρου XXIV, παράγραφος 6 της ΓΣΔΕ του 1994.
         Η ΕΚ συμφωνεί να ενσωματώσει στον πίνακά της για το τελωνειακό έδαφος της ΕΚ των 25, τις παραχωρήσεις που είχαν συμπεριληφθεί στον προηγούμενο πίνακα της ΕΚ των 15.
         Η ΕΚ συμφωνεί να ενσωματώσει στον πίνακά της της ΕΚ των 25 τις παραχωρήσεις που περιέχει το Παράρτημα της παρούσας συμφωνίας.
         Η παρούσα συμφωνία τίθεται σε ισχύ την ημερομηνία ανταλλαγής επιστολών για τη συμφωνία μεταξύ της ΕΚ και της Βραζιλίας, κατόπιν εξέτασης από τα μέρη σύμφωνα με τις οικείες διαδικασίες τους. Η ΕΚ αναλαμβάνει να καταβάλει κάθε δυνατή προσπάθεια για να θέσει σε εφαρμογή τα κατάλληλα εκτελεστικά μέτρα πριν από την 1η Νοεμβρίου 2006 και όχι αργότερα από την 1η Ιανουαρίου 2007.»

      Με την παρούσα, έχω την τιμή να σας ανακοινώσω τη συμφωνία της Κυβερνήσεώς μου. Εξ ονόματος της

            Κυβέρνησης της Ομόσπονδης Δημοκρατίας της Βραζιλίας


title: Απόφαση (ΕΕ) 2016/1836 του Συμβουλίου, της 10ης Οκτωβρίου 2016, για τον διορισμό ενός αναπληρωματικού μέλους, έπειτα από πρόταση της Δημοκρατίας της Αυστρίας, στην Επιτροπή των Περιφερειών

text:
               18.10.2016

               EL

               Επίσημη Εφημερίδα της Ευρωπαϊκής Ένωσης

               L 280/27

         ΑΠΌΦΑΣΗ (ΕΕ) 2016/1836 ΤΟΥ ΣΥΜΒΟΥΛΊΟΥ
   της 10ης Οκτωβρίου 2016
   για τον διορισμό ενός αναπληρωματικού μέλους, έπειτα από πρόταση της Δημοκρατίας της Αυστρίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της αυστριακής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020. Τη 13η Μαΐου 2016, με την απόφαση (ΕΕ) 2016/814 του Συμβουλίου (4), η κ. Elisabeth VITOUCH αντικαταστάθηκε από την κ. Muna DUZDAR ως αναπληρωματικό μέλος.

               (2)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας της κ. Muna DUZDAR,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται ως αναπληρωματικό μέλος στην Επιτροπή των Περιφερειών, για το εναπομένον διάστημα της τρέχουσας θητείας, ήτοι έως τις 25 Ιανουαρίου 2020:

               —

               Ο κ. Peter FLORIANSCHÜTZ, Abgeordneter zum Wiener Landtag und Mitglied des Gemeinderats der Stadt Wien.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 10 Οκτωβρίου 2016.

            Για το Συμβούλιο

            Η Πρόεδρος

         G. MATEČNÁ

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).

      (4)  Απόφαση (ΕΕ) 2016/814 του Συμβουλίου, της 13ης Μαΐου 2016, για τον διορισμό ενός αναπληρωματικού μέλους, έπειτα από πρόταση της Δημοκρατίας της Αυστρίας, στην Επιτροπή των Περιφερειών (ΕΕ L 133 της 24.5.2016, σ. 8).


Διοικητική επιτροπή των Ευρωπαϊκών Κοινοτήτων για την κοινωνική ασφάλιση διακινούμενων εργαζόμενων : απόφαση υπ' αριθ. 98, της 4ης Φεβρουαρίου 1975, περί της εφαρμογής του άρθρου 14 παράγραφος 1 α ) Ι του Κανονισμού ( ΕΟΚ ) αριθ. 1408/71


title: 2011/290/ΕΕ: Απόφαση του Συμβουλίου, της 13ης Μαΐου 2011 , σχετικά με τη σύναψη του πρωτοκόλλου της συμφωνίας Εταιρικής Σχέσης και Συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Ουκρανίας σχετικά με τις γενικές αρχές που διέπουν τη συμμετοχή της Ουκρανίας στα προγράμματα της Ένωσης

text:
               20.5.2011

               EL

               Επίσημη Εφημερίδα της Ευρωπαϊκής Ένωσης

               L 133/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Μαΐου 2011
   σχετικά με τη σύναψη του πρωτοκόλλου της συμφωνίας Εταιρικής Σχέσης και Συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Ουκρανίας σχετικά με τις γενικές αρχές που διέπουν τη συμμετοχή της Ουκρανίας στα προγράμματα της Ένωσης
   (2011/290/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως τα άρθρα 114, 168, 169, 172, το άρθρο 173 παράγραφος 3, τα άρθρα 188 και 192, σε συνδυασμό με το άρθρο 218 παράγραφος 6 στοιχείο α) και το άρθρο 218 παράγραφος 8 πρώτο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Το πρωτόκολλο της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου (2), για συμφωνία-πλαίσιο μεταξύ της Ευρωπαϊκής Ένωσης και της Ουκρανίας σχετικά με τις γενικές αρχές που διέπουν τη συμμετοχή της Ουκρανίας στα προγράμματα της Ένωσης (εφεξής «το πρωτόκολλο») υπεγράφη, εξ ονόματος της Ένωσης, στις 22 Νοεμβρίου 2010.

               (2)

               Συνεπεία της έναρξης ισχύος της συνθήκης της Λισαβόνας, την 1η Δεκεμβρίου 2009, η Ευρωπαϊκή Ένωση αντικατέστησε και διεδέχθη την Ευρωπαϊκή Κοινότητα.

               (3)

               Το πρωτόκολλο θα πρέπει να συναφθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Ουκρανίας σχετικά με τις γενικές αρχές που διέπουν τη συμμετοχή της Ουκρανίας στα προγράμματα της Ένωσης (3) (εφεξής «το πρωτόκολλο») εγκρίνεται, εξ ονόματος της Ευρωπαϊκής Ένωσης.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 10 του πρωτοκόλλου.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 13 Μαΐου 2011.

            Για το Συμβούλιο

            Ο Πρόεδρος

         MARTONYI J.

      (1)  Έγκριση της 6ης Απριλίου 2011.

      (2)  ΕΕ L 49 της 19.2.1998, σ. 3.

      (3)  ΕΕ L 18 της 21.1.2011, σ. 3.